ทอท.ชร.ผลักดันตั้ง ศูนย์ซ่อมเครื่องบินฯ
ผู้สื่อข่าวรายงานจากเชียงราย ที่ห้องดอยคำ โรงแรมดุสิตไอส์แลนด์รีสอร์ท น.อ.สมัย จันทร รองกก.ผอ.ใหญ่ สายงานท่าอากาศยานภูมิภาค บมจ.ท่าอากาศยานไทย และนายอิทธิพล บุญอารีย์ ผอ.ท่าอากาศยานแม่ฟ้าหลวงเชียงราย ร่วมแถลงข่าว เมื่อเวลา 18.00 น. วันที่ 2 ต.ค. ถึงความคืบหน้าในการพัฒนาท่าอากาศยานแม่ฟ้าหลวงเชียงราย ในโอกาสครบรอบ 17 ปี ท่าอากาศยานแม่ฟ้าหลวงเชียงราย เผยแผนพัฒนาให้ท่าอากาศยานแม่ฟ้าหลวงเชียงรายเป็นศูนย์กลางซ่อมอากาศยานและผลิตนักบินของอาเซียน,น.อ.สมัยกล่าวว่า ในรอบ 5 ปีที่ผ่านมา ท่าอากาศยานแม่ฟ้าหลวงเชียงรายมีเที่ยวบินมาลงเพิ่มมากขึ้นอย่างก้าวกระโดด จากปี 2557 มีจำนวนเที่ยวบิน 10,029 เที่ยวบิน ผู้โดยสารจำนวน 1,291,644 คน เพิ่มขึ้นในปี 2558 จำนวนเที่ยวบิน 12,799 เที่ยวบิน ผู้โดยสารจำนวน 1,640,353 คน คิดเป็นร้อยละ 27.62 จากปีก่อน และยังได้รับรางวัลเป็นสถานประกอบการดีเด่นด้านความปลอดภัย อาชีวอนามัย และสภาพแวดล้อมในการทำงาน ติดต่อกัน 6 ปี จากปี 2553-2558 มีแผนพัฒนาในหลายด้านเพื่อรองรับความก้าวหน้าในการเปิดประชาคมอาเซียน,ด้านนายอิทธิพลเผยว่า ท่าอากาศยานแม่ฟ้าหลวงเชียงรายมีแผนพัฒนาศักยภาพของท่าอากาศยานแม่ฟ้าหลวงเชียงรายที่มีพื้นที่สามารถขยายงานได้มากกว่า 3,042 ไร่ โดยจะสร้างศูนย์ซ่อมอากาศยาน (Aircrafy Maintenance Repair and Overhaul : MRO) และศูนย์พัฒนาบุคลากรด้านการบิน (Aviation Personal Development Center) เพื่อให้เป็นศูนย์กลางการซ่อมอากาศยานและผลิตนักบินให้กับประเทศต่างๆในประชาคมอาเซียน,ที่มีความต้องการสูงในปัจจุบัน และยังมีโครงการผลิตไฟฟ้าจากแสงอาทิตย์ (Solar Farm) แบบติดตั้งบนพื้นดิน เพื่อลดการใช้พลังงานภายในท่าอากาศยาน ซึ่งโครงการทั้งหมดได้ผ่านการพิจารณาจากบอร์ดแล้ว และจะสามารถดำเนินการ เสร็จสิ้นภายในปี พ.ศ.2562 และตั้งแต่ปี 2559 จะมีการปรับปรุงการบริการให้สะดวกและรวดเร็วเพื่อรองรับผู้โดยสารจำนวนมาก ได้แก่ การเพิ่มหลุมจอดจาก 5 หลุมจอด เป็น 14 หลุมจอด เพิ่มสายพานลำเลียงจากเดิม 14 เคาน์เตอร์ เป็น 18 เคาน์เตอร์ ขยายลานจอดอากาศยานจากที่รองรับได้ 5 ลำ เป็น 16 ลำ.
ผู้สื่อข่าวรายงานจากเชียงราย ที่ห้องดอยคำ โรงแรมดุสิตไอส์แลนด์รีสอร์ท น.อ.สมัย จันทร รองกก.ผอ.ใหญ่ สายงานท่าอากาศยานภูมิภาค บมจ.ท่าอากาศยานไทย และนายอิทธิพล บุญอารีย์  
ท่าอากาศยานแม่ฟ้าหลวงเชียงราย,ครบรอบ 17 ปี,ศูนย์กลางซ่อมอากาศยาน,เชียงราย,ผลิตนักบิน,สมัย จันทร,อิทธิพล บุญอารีย์,โครงการผลิตไฟฟ้าจากแสงอาทิตย์,ข่าว,ข่าวภูมิภาค,ไทยรัฐฉบับพิมพ์